猶太人（粵拼：jau4 taai3 jan4；希伯來文：יהודים，拉丁轉寫、ISO 259-3：Yehudim，音標：[jehuˈdim]；拉丁挪話：Djudios；依地文：ייד，拉丁轉寫：Yidn），又叫猶太民族（jau4 taai3 man4 zuk6），係起源自西亞迦南（古代近東）嘅宗教民族，呢個民族有兩層定義：宗敎層面係指信猶太教嘅人，血緣層面指古希伯來人（古以色列人）嘅後裔。呢兩層定義缺一不可，既要有噉嘅血統，同時亦要信教，先可以稱之爲猶太人。據猶太律法《哈拉哈》規定，之爲猶太人，佢嘅阿媽要係猶太人（血統層面），同時佢亦要信猶太教、兼且要經過正統儀式入教（宗敎層面）。